ข้อบัญญัติองค์การบริหารส่วนตำบลนาจักรข้อบัญญัติองค์การบริหารส่วนตำบลนาจักรเรื่องการควบคุมการขุดดินและถมดินพ.ศ. ๒๕๕๔ โดยที่เป็นการสมควรตราข้อบัญญัติองค์การบริหารส่วนตำบลนาจักรว่าด้วยการควบคุมการขุดดินและถมดินอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติม(ฉบับที่ ๕) พ.ศ. ๒๕๕๖ ประกอบกับมาตรา ๗ มาตรา ๘ มาตรา ๑๗ มาตรา ๑๘ และมาตรา ๒๖แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลนาจักรโดยความเห็นชอบของสภาองค์การบริหารส่วนตำบลนาจักรและนายอำเภอเมืองแพร่จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนาจักร เรื่อง การควบคุมการขุดดินและถมดินพ.ศ. ๒๕๕๔ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลนาจักรตั้งแต่วันถัดจากวันประกาศในราชกิจจานุเบกษา เป็นต้นไปข้อ ๓ บรรดาข้อบัญญัติประกาศ ระเบียบหรือคำสั่งอื่นใดในส่วนที่ได้ตราไว้ในข้อบัญญัตินี้ ซึ่งขัดหรือซึ่งขัดแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้คณะกรรมการ หมายความว่าคณะกรรมการการขุดดินและถมดิน ตามพระราชบัญญัติการขุดดินและถมดิน พ.ศ. ๒๕๔๓เจ้าพนักงานท้องถิ่น หมายความว่านายกองค์การบริหารส่วนตำบลนาจักรพนักงานเจ้าหน้าที่ หมายความว่าปลัดองค์การบริหารส่วนตำบลนาจักรหรือผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ที่สาธารณะ หมายความว่าที่ซึ่งเปิด หรือยินยอมให้ประชาชนเข้าไป หรือใช้เป็นทางสัญจรได้ ทั้งนี้ไม่ว่าจะมีการเก็บค่าตอบแทนหรือไม่ดิน หมายความรวมถึง หิน กรวดดินทราย และอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่า กระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็นบ่อดินบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใดๆ ต่อดิน หรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินอาคาร หมายความว่า ตึก เรือนโรง ร้าน แพ คลังสินค้า สำนักงานและสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้แผนผังบริเวณ หมายความว่าแผนที่แสดงสภาพของที่ดิน ที่ตั้ง และขอบเขตของที่ดินที่จะทำการขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดิน หรือเนินดินถึงที่ดิน หรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดิน หรือถมดินข้อ ๕ เพื่อประโยชน์ในการป้องกันการพังทลายของดินหรือสิ่งปลูกสร้าง ตลอดจนการอื่นที่จำเป็นเพื่อปฏิบัติตามข้อบัญญัตินี้(๑) ห้ามขุดดินหรือถมดินบริเวณ ดังต่อไปนี้(๑.๑) ที่สาธารณะ ที่ดินของรัฐ หรือที่ดินต่างเจ้าของหรือที่ดินซึ่งมีกรณีพิพาท(๑.๒) คู คลอง หนอง บึง เหมือง สระ ซึ่งเป็นสาธารณประโยชน์(๒) ห้ามถมดิน โดยมีพื้นที่ของเนินดินสูงเกิน ๕๐ เซนติเมตรจากถนนมาตรฐานเดิม(๓) วิธีการให้ความคุ้มครองและความปลอดภัยแก่คนงาน และบุคคลภายนอก(๓.๑) ผู้ดำเนินการต้องติดป้ายเตือนอันตราย แสดงขอบเขตหรือราวกั้นรอบบริเวณนั้นรวมทั้งติดตั้งไฟให้มีแสงสว่างเพียงพอหรือไฟสัญญาณสีแดงกะพริบเตือนอันตราย จำนวนพอสมควรในเวลาระหว่างพระอาทิตย์ตกถึงพระอาทิตย์ขึ้นด้วย(๓.๒) ผู้ดำเนินการต้องจัดให้มีสิ่งกันตกหรือสิ่งปกคลุมป้องกันเศษดิน หรือวัสดุร่วงหล่นที่อาจเป็นอันตรายต่อสุขภาพ ชีวิตร่างกาย หรือทรัพย์สินจากยานพาหนะใดที่บรรทุก รวมถึงการจัดเก็บทำความสะอาดสิ่งที่ร่วงหล่น(๓.๓) เมื่อมีการขุดดินหรือถมดินในบริเวณที่ใกล้หรือติดต่อกับที่สาธารณะ ห้ามผู้ดำเนินการกองดินบนที่สาธารณะและขุดเซาะดินล้ำเขตที่สาธารณะนั้นเว้นแต่ได้รับอนุญาตเป็นหนังสือจากเจ้าพนักงานท้องถิ่น(๓.๔) เมื่อมีการขุดดินในบริเวณที่ใกล้หรือชิดอาคาร ถนน หรือกำแพง ลึกจนอาจเป็นอันตรายแก่อาคารถนน หรือกำแพงนั้น ผู้ดำเนินการต้องจัดให้มีค้ำยัน เข็มพืด หรือฐานรากเสริมตามความจำเป็นเพื่อความปลอดภัย และต้องตรวจสอบแก้ไขค้ำยัน เข็มพืดและฐานรากดังกล่าวให้มีสภาพมั่นคงและปลอดภัยอยู่เสมอ(๓.๕) กองวัสดุ เช่น หิน ทราย หรือดิน เป็นต้นในบริเวณที่ใกล้หรือชิดขอบบ่อที่ขุดผู้ดำเนินการต้องกองห่างจากขอบบ่อพอสมควรเพื่อป้องกันมิให้ผนังบ่อเสียหายและมิให้วัสดุร่วงหล่นที่จะเป็นอันตรายแก่ผู้ขุดได้(๓.๖) กรณีเกิดมีฝุ่นละอองจัดให้มีรถน้ำสำหรับทำการฉีดพ่นฝุ่นละอองเพื่อป้องกันมิให้ฝุ่นปลิวฟุ้งกระจายเข้าภายในอาคาร ที่อยู่อาศัย และอื่น ๆทั้งนี้ ตาม (๑) เว้นแต่องค์การบริหารส่วนตำบลนาจักรเข้าดำเนินการแต่หากหน่วยงานอื่นของรัฐเข้าดำเนินการ ต้องแจ้งให้องค์การบริหารส่วนตำบลนาจักรทราบก่อนเข้าดำเนินการข้อ ๖ ให้นายกองค์การบริหารส่วนตำบลนาจักรเป็นผู้รักษาการให้เป็นตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัติองค์การบริหารส่วนตำบลนาจักรนี้หมวด ๑การขุดดิน ข้อ ๗ ผู้ใดประสงค์จะทำการขุดดินโดยมีความลึกจากระดับพื้นดินเกินสองเมตรหรือมีพื้นที่ปากบ่อเกินหนึ่งร้อยตารางเมตร กำหนดให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดไว้ท้ายข้อบัญญัติ (แบบ ขถด.1)โดยยื่นเอกสารแจ้งข้อมูล ดังต่อไปนี้(๑) แผนผังบริเวณที่ประสงค์จะทำการขุดดิน(๒) แผนผังแสดงเขตที่ดิน และที่ดินบริเวณข้างเคียง(๓) รายการที่กำหนดไว้ในกฎกระทรวง ทั้งออก ตามมาตรา ๖แห่งพระราชบัญญัติการขุดดินและถมดิน พ.ศ. ๒๕๔๓(๔) วิธีการขุดดินและการขนดิน(๕) ระยะเวลาทำการขุดดิน(๖) ชื่อผู้ควบคุมงานซึ่งจะต้องเป็นผู้มีคุณสมบัติตามที่กำหนดในกฎกระทรวง(๗) ที่ตั้งสำนักงานของผู้แจ้ง(๘) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๙) เอกสารและรายละเอียดอื่น ๆ ที่คณะกรรมการกำหนดโดยประกาศในราชกิจจานุเบกษาข้อ ๘ เมื่อผู้แจ้งได้ดำเนินการตามที่ระบุไว้ในข้อ๖ โดยถูกต้องแล้ว ให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดไว้ท้ายข้อบัญญัตินี้ (แบบ ขถด.2)เพื่อเป็นหลักฐานการแจ้งให้แก่ผู้นั้นภายในเจ็ดวันนับตั้งแต่วันที่ได้รับแจ้งและให้แจ้งเริ่มต้นทำการขุดดินตามที่ได้แจ้งไว้ได้ ตั้งแต่วันที่ได้รับใบรับแจ้งกรณีดำเนินการไม่เสร็จสิ้นตามระยะเวลาที่ขอดำเนินการให้ผู้แจ้งต้องดำเนินการขอต่อใบอนุญาตซึ่งออกได้อีกไม่เกิน ๒ ครั้ง ครั้งละ ๑๕ วันข้อ ๙ ถ้าการแจ้งตามข้อ๖ เป็นไปโดยไม่ถูกต้อง ให้เจ้าพนักงานท้องถิ่นแจ้งให้แก้ไขให้ถูกต้องภายในเจ็ดวันนับตั้งแต่วันที่มีการแจ้งตามข้อ ๖ถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ผู้แจ้งได้รับแจ้งให้แก้ไขจากพนักงานท้องถิ่นให้เจ้าพนักงานท้องถิ่นมีอำนาจออกคำสั่งให้การแจ้งตามข้อ ๖ เป็นอันสิ้นผลถ้าผู้แจ้งได้แก้ไขให้ถูกต้องภายในเวลาที่กำหนด ตามวรรคหนึ่งให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องผู้ได้รับใบรับแจ้ง ต้องเสียค่าธรรมเนียมและค่าใช้จ่ายตามที่องค์การบริหารส่วนตำบลนาจักรกำหนดไว้ท้ายข้อบัญญัตินี้ค่าธรรมเนียม ค่าปรับและค่าใช้จ่ายรวมถึงค่าค้ำประกันสัญญากันความชำรุด บกพร่องของสิ่งก่อสร้างตามข้อ ๘ วรรคสามให้เป็นรายได้ขององค์การบริหารส่วนตำบลนาจักรข้อ ๑๐ ในระหว่างการขุดดิน ผู้ขุดดินต้องเก็บใบรับแจ้งแผนผัง บริเวณและรายการไว้ที่สถานที่ขุดดินหนึ่งชุดและพร้อมที่จะให้พนักงานเจ้าหน้าที่ตรวจดูได้ข้อ ๑๑ ถ้าใบรับแจ้งชำรุดสูญหายหรือถูกทำลายในสาระสำคัญ ให้ผู้ขุดดินตามข้อ ๖ ขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุด สูญหาย หรือถูกทำลายดังกล่าวข้อ ๑๒ ผู้ขุดดินตามข้อ๖ ต้องทำการขุดดินให้ถูกต้องตามกฎกระทรวงซึ่งออกตามมาตรา ๖ แห่งพระราชบัญญัติการขุดดินและถมดินพ.ศ. ๒๕๔๓ข้อ ๑๓ ผู้ขุดดินตามข้อ๖ ต้องควบคุมลูกจ้างหรือตัวแทนให้ปฏิบัติตามข้อ ๑๑ และต้องรับผิดในการกระทำของลูกจ้างหรือซึ่งได้กระทำในทางการที่จ้าง หรือตามที่ได้รับมอบหมายข้อ ๑๔ การได้รับใบแจ้งจากเจ้าพนักงานท้องถิ่นตามข้อ๖ และข้อ ๘ไม่เป็นเหตุคุ้มครองการขุดดินที่ก่อให้เกิดความเสียหายต่อทรัพย์สินของบุคคลหรือต่อสภาพแวดล้อมผู้ขุดดินไม่ว่าเป็นเจ้าของที่ดิน ผู้ครอบครองที่ดิน ลูกจ้างหรือตัวแทนต้องรับผิดชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายข้อ ๑๕ การขุดบ่อน้ำใช้ที่มีพื้นที่ปากบ่อไม่เกินสี่ตารางเมตรผู้ขุดดินไม่ต้องแจ้งต่อเจ้าพนักงานท้องถิ่นข้อ ๑๖ การขุดดินโดยมีความลึกจากระดับพื้นที่ดินไม่เกินสองเมตรเมื่อจะขุดดินใกล้แนวเขตที่ดินของผู้อื่นในระยะน้อยกว่าสองเท่าของความลึกของบ่อลึกของที่จะขุดดินต้องจัดการป้องกันการพังทลายของดินตามวิสัยที่ควรกระทำหมวด ๒การถมดิน ข้อ ๑๗ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินหนึ่งพันตารางเมตรหรือมีพื้นที่ตามเจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อเกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นข้อ ๑๘ พื้นที่เจ้าพนักงานท้องถิ่นประกาศกำหนดตามข้อ๑๖ ต้องไม่เกินหนึ่งพันตารางเมตรข้อ ๑๙ การถมดินที่มีพื้นที่เกินหนึ่งพันตารางเมตรจะต้องจัดให้มีการระบายน้ำตามข้อ ๑๖ ต้องแจ้งการถมดินนั้นต่อ เจ้าพนักงานท้องถิ่นตามแบบที่เจ้าพนักงานท้องถิ่นกำหนดไว้ท้ายข้อบัญญัติ (แบบ ขถด.1)การถมดินที่มีพื้นที่ตั้งแต่สองร้อยตารางเมตรขึ้นไปแต่ไม่เกินหนึ่งพันตารางเมตรจะต้องแจ้งการถมดินนั้น ต่อเจ้าพนักงานท้องถิ่น ตามแบบที่เจ้าพนักงานท้องถิ่นกำหนดโดยให้ยกเว้นเฉพาะค่าธรรมเนียม เท่านั้นข้อ ๒๐ ถ้าผู้แจ้งได้ดำเนินการตามที่ระบุไว้ในข้อ๑๘ โดยถูกต้อง ให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดไว้ท้ายข้อบัญญัตินี้ (แบบ ขถด.2)เพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการถมดินตามที่ได้แจ้งไว้ได้ ตั้งแต่วันที่ได้รับใบรับแจ้งให้นำบทบัญญัติข้อ๘ และข้อ ๑๓ มาใช้บังคับโดยอนุโลมข้อ ๒๑ ผู้ถมดินตามข้อ๑๖ ข้อ ๑๗ และข้อ ๑๘ ต้องทำการถมดินให้ถูกต้องตามกฎกระทรวงซึ่งออกตามมาตรา ๖แห่งพระราชบัญญัติการขุดดินและถมดิน พ.ศ. ๒๕๔๓ข้อ ๒๒ ผู้ถมดินตามข้อ๑๗ และข้อ ๑๘ ต้องควบคุมลูกจ้างหรือตัวแทนให้ปฏิบัติตามข้อ ๒๐ และต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมายหมวด ๓พนักงานเจ้าหน้าที่ ข้อ ๒๓ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินหรือถมดินอันไม่ปฏิบัติตามข้อ ๑๑ ข้อ ๑๕ หรือข้อ๒๐ มีสิทธิร้องขอให้เจ้าพนักงานท้องถิ่นสั่งให้หยุดการขุดดินหรือถมดินนั้นได้เมื่อได้รับคำร้องขอตามวรรคหนึ่งให้เจ้าพนักงานท้องถิ่นสั่งให้พนักงานเจ้าหน้าที่เข้าไปตรวจสอบสถานที่ขุดดินหรือถมดินและรายงานต่อเจ้าพนักงานท้องถิ่นถ้าเจ้าพนักงานท้องถิ่นเห็นว่าความเสียหายได้เกิดขึ้นหรืออาจเกิดขึ้นจากการขุดดินหรือถมดินนั้นให้มีอำนาจออกคำสั่งเป็นหนังสือสั่งให้ผู้ขุดดิน ผู้ถมดินหรือเจ้าของที่ดินหยุดการขุดดินหรือการถมดิน หรือจัดการป้องกันความเสียหายที่อาจเกิดขึ้นหรือจัดการแก้ไขการขุดดิน หรือถมดินนั้นได้ตามที่เห็นสมควรเจ้าพนักงานท้องถิ่นตามข้อนี้ ให้หมายความรวมถึงผู้ซึ่งเจ้าพนักงานท้องถิ่นมอบหมายด้วยข้อ ๒๔ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินตามข้อ๖ หรือการถมดินตามข้อ ๑๖ ข้อ ๑๗ ข้อ ๑๘ และข้อ ๑๙ว่าได้ปฏิบัติตามข้อบัญญัตินี้หรือไม่ ทั้งนี้ ในระหว่างเวลาพระอาทิตย์ขึ้นถึงพระอาทิตย์ตกหรือในระหว่างเวลาทำการ และให้ผู้ขุดดิน ผู้ถมดิน หรือตัวแทนหรือเจ้าของที่ดินอำนวยความสะดวกตามสมควรข้อ ๒๕ ในกรณีที่พนักงานเจ้าหน้าที่เห็นว่า การขุดดินหรือการถมดิน ได้ก่อหรืออาจก่อให้เกิดความเสียหายต่อทรัพย์สินของบุคคลอื่นให้พนักงานเจ้าหน้าที่รายงานต่อเจ้าหน้าที่ รายงานต่อเจ้าพนักงานท้องถิ่นให้มีคำสั่งให้ผู้ขุดดิน ผู้ถมดินหรือเจ้าของที่ดินหยุดการขุดดินหรือการถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือการถมดินนั้น แล้วแต่กรณี และให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้ในกรณีมีเหตุฉุกเฉิน ให้พนักงานเจ้าหน้าที่มีคำสั่งเป็นหนังสือให้ผู้ขุดดินผู้ถมดิน หรือเจ้าของที่ดินหยุดการขุดดินหรือการถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินนั้นตามที่เห็นว่าจำเป็นได้แล้วรายงานให้เจ้าพนักงานท้องถิ่นทราบทันทีถ้าเจ้าพนักงานท้องถิ่นเห็นชอบด้วยกับคำสั่งของพนักงานเจ้าหน้าที่ให้เจ้าพนักงานท้องถิ่นมีหนังสือภายในเจ็ดวันนับแต่วันที่พนักงานเจ้าหน้าที่ได้มีคำสั่งให้บุคคลดังกล่าวปฏิบัติตามคำสั่งของพนักงานเจ้าหน้าที่และให้ถือว่าคำสั่งของพนักงานเจ้าหน้าที่เป็นคำสั่งของเจ้าพนักงานท้องถิ่นมาตั้งแต่ต้นถ้าเจ้าพนักงานท้องถิ่นไม่มีหนังสือสั่งภายในกำหนดเวลาตามวรรคสองให้คำสั่งของพนักงานเจ้าหน้าที่เป็นอันสิ้นผลข้อ ๒๖ ในการปฏิบัติหน้าที่ตามข้อบัญญัตินี้พนักงานเจ้าหน้าที่ต้องแสดงบัตรประจำตัวพนักงานเจ้าหน้าที่ต่อบุคคลที่เกี่ยวข้องบัตรประจำตัวพนักงานเจ้าหน้าที่ ให้เป็นไปตามแบบที่กำหนดในกฎกระทรวงข้อ ๒๗ ในการปฏิบัติการตามข้อบัญญัตินี้ให้เจ้าพนักงานท้องถิ่นและพนักงานเจ้าหน้าที่เป็นเจ้าพนักงานตามประมวลกฎหมายอาญาหมวด ๔การอุทธรณ์ ข้อ ๒๘ ผู้ขุดดินผู้ถมดิน หรือเจ้าของที่ดินผู้ใดไม่พอใจคำสั่งของเจ้าพนักงานท้องถิ่นตามข้อ ๒๒ วรรคสองหรือข้อ ๒๔ วรรคหนึ่ง หรือวรรคสองให้มีสิทธิอุทธรณ์คำสั่งดังกล่าวต่อผู้ว่าราชการจังหวัด ภายในสามสิบวันนับแต่วันที่รับทราบคำสั่งการอุทธรณ์ตามวรรคหนึ่งไม่เป็นการทุเลาการบังคับตามคำสั่งของเจ้าพนักงานท้องถิ่น ถ้าผู้อุทธรณ์ประสงค์จะขอทุเลาการบังคับตามคำสั่งของเจ้าพนักงานท้องถิ่นให้ยื่นคำขอทุเลาพร้อมอุทธรณ์ในกรณีเช่นนี้ ผู้ว่าราชการจังหวัดหรือคณะกรรมการจะอนุญาตให้ทุเลาโดยมีเงื่อนไขหรือไม่ก็ได้หรือจะสั่งให้วางเงินหรือหลักทรัพย์ประกันความเสียหายที่อาจเกิดขึ้นก็ได้ให้ผู้ว่าราชการจังหวัดหรือคณะกรรมการ แล้วแต่กรณีพิจารณาคำวินิจฉัยอุทธรณ์ให้แล้วเสร็จภายในสามสิบวัน นับแต่วันที่ได้รับอุทธรณ์คำวินิจฉัยของผู้ว่าราชการจังหวัด หรือคณะกรรมการให้เป็นที่สุดหมวด ๕บทกำหนดโทษ ข้อ ๒๙ ผู้ใดทำการขุดดินตามข้อ๖ หรือทำการถมดินตามข้อ ๑๘ โดยไม่ได้รับใบรับแจ้งจากเจ้าพนักงานท้องถิ่นตามข้อ ๗หรือข้อ ๑๙ แล้วแต่กรณี มีความผิดตามมาตรา ๓๕ แห่งพระราชบัญญัติการขุดดินและถมดินพ.ศ. ๒๕๔๓หากการกระทำตามวรรคหนึ่ง เกิดขึ้นในบริเวณห้ามขุดดินหรือถมดินตามข้อ๖ (๑) ผู้นั้นต้องมีความผิด ตามมาตรา ๓๕ วรรคสอง แห่งพระราชบัญญัติการขุดดินและถมดินพ.ศ. ๒๕๔๓ข้อ ๓๐ ผู้ใดไม่ปฏิบัติตามข้อ ๑๑ หรือข้อ ๒๐มีความผิด ตามมาตรา ๓๖ แห่งพระราชบัญญัติการขุดดินและถมดิน พ.ศ. ๒๕๔๓ข้อ ๓๑ ผู้ใดไม่ปฏิบัติตามข้อ ๑๕ และข้อ ๑๖วรรคหนึ่ง มีความผิด ตามมาตรา ๓๗ แห่งพระราชบัญญัติการขุดดินและถมดิน พ.ศ. ๒๕๔๓ข้อ ๓๒ ผู้ใดขัดขวางหรือไม่อำนวยความสะดวกตามสมควรแก่พนักงานเจ้าหน้าที่ในการปฏิบัติการตามข้อ ๒๓มีความผิด ตามมาตรา ๓๘ แห่งพระราชบัญญัติการขุดดินและถมดิน พ.ศ. ๒๕๔๓ข้อ ๓๓ ผู้ใดได้รับคำสั่งของเจ้าพนักงานท้องถิ่นให้หยุดการขุดดินหรือการถมดิน ตามข้อ ๒๒ วรรคสอง หรือข้อ ๒๔ วรรคหนึ่ง หรือวรรคสองไม่ปฏิบัติตามคำสั่งนั้น มีความผิด ตามมาตรา ๔๐ แห่งพระราชบัญญัติการขุดดินและถมดินพ.ศ. ๒๕๔๓ข้อ ๓๔ ผู้ใดได้รับคำสั่งของเจ้าพนักงานท้องถิ่นให้จัดการป้องกันความเสียหายที่อาจเกิดขึ้น หรือจัดการแก้ไขการขุดดินหรือถมดินตามข้อ๒๒ วรรคสอง หรือข้อ ๒๔ วรรคหนึ่ง หรือวรรคสอง ไม่ปฏิบัติตามคำสั่งนั้น มีความผิดตามมาตรา ๔๑ แห่งพระราชบัญญัติการขุดดินและถมดิน พ.ศ. ๒๕๔๓ข้อ ๓๕ บรรดาความผิดตามข้อบัญญัตินี้ นอกจากข้อ ๒๘วรรคสอง ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายมีอำนาจเปรียบเทียบปรับผู้ต้องหาได้เมื่อผู้ต้องหาได้ชำระค่าปรับตามจำนวนที่เปรียบเทียบภายในสามสิบวันแล้วให้ถือว่าคดีเลิกกัน ตามประมวลกฎหมายวิธีพิจารณาความอาญาข้อ ๓๖ ในกรณีที่ห้างหุ้นส่วนบริษัทหรือนิติบุคคลอื่น กระทำความผิดตามข้อบัญญัตินี้ กรรมการผู้จัดการหรือบุคคลใดซึ่งรับผิดชอบในการกระทำอันเป็นความผิดนั้นต้องระวางโทษตามที่บัญญัติไว้สำหรับความผิดนั้น ๆ ด้วย เว้นแต่จะพิสูจน์ได้ว่าการกระทำนั้นได้กระทำโดยตนมิได้รู้เห็นหรือยินยอมด้วยข้อ ๓๗ ในกรณีที่มีการกระทำความผิดตามข้อบัญญัตินี้ให้ถือว่าเจ้าของอสังหาริมทรัพย์ที่อยู่ใกล้ชิดหรือติดต่อกับที่ดินที่มีการกระทำความผิดเกิดขึ้นและได้รับความเสียหายเนื่องจากการกระทำความผิดนั้นเป็นผู้เสียหายตามกฎหมาย ว่าด้วยวิธีพิจารณาความอาญาบทเฉพาะกาล ข้อ ๓๘ บรรดาข้อบัญญัติระเบียบและคำสั่งอื่นใด ในส่วนที่มิได้ตราไว้ในข้อบัญญัตินี้ให้บังคับเป็นไปตามบทบัญญัติแห่งพระราชบัญญัติการขุดดินและถมดินพ.ศ. ๒๕๔๓ประกาศณ วันที่ ๑ สิงหาคม พ.ศ. ๒๕๕๔ชวลิต บทกลอนนายกองค์การบริหารส่วนตำบลนาจักร[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลนาจักรเรื่อง การควบคุมการขุดดินและถมดิน พ.ศ. ๒๕๕๔๒. ใบแจ้งการขุดดินหรือถมดินตามพระราชบัญญัติการขุดดินและถมดิน พ.ศ.๒๕๔๓ (แบบ ขถด.1)๓. ใบรับแจ้งการขุดดิน/ถมดินตามพระราชบัญญัติการขุดดินและถมดิน พ.ศ.๒๕๔๓ (แบบ ขถด.2)(ดูข้อมูลจากภาพกฎหมาย)ปริยานุช/ผู้จัดทำ๔ กันยายน ๒๕๕๕ปณตภร/ผู้ตรวจ๑๔ กันยายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๙๖ ง/หน้า ๑๘๑/๓๐ สิงหาคม ๒๕๕๕